Chwaer hyderus yn sefyll ar ei thraed ei hun - Daily Post
Chwaer hyderus yn sefyll ar ei thraed ei hun
BYDD trefnwyr yr yl Cerdd Dant yn Nyffryn Clwyd yn cymryd seibiant ar ôl eu gwaith caled yn trefnu'r digwyddiad llwyddiannus yn y Rhyl y penwythnos diwethaf.
Maent yn haeddu'r hoe ar ôl gweithio'n ddiwyd a chydwybodol i drefnu'r yl gelfyddydol undydd fwyaf yng Nghymru gan godi dros £21,000 mewn cwta 18 mis.
Cadeirydd y pwyllgor gwaith oedd Leah Owen, o Prion ger Dinbych.
Dywedodd: "Roedd hi'n fraint ac yn anrhydedd i mi fod yn gadeirydd y pwyllgor gwaith ar gyfer Gyl Gerdd Dant Dyffryn Clwyd 2008. Wedi bod yn cystadlu fy hun yn yr eisteddfodau cenedlaethol a'r yl sawl tro, roedd yn braf iawn annog a chroesawu pobl o bob cwr o Gymru i ddod draw i gystadlu yn y Rhyl.
"Roedd yn achlysur ardderchog, gyda goreuon Cymru yn cyrraedd prif lwyfan y theatr yn dilyn llu o ragbrofion trwy'r dydd yn ysgolion cynradd y dref.
"Roeddwn i wrth fy modd yn gweld cymaint o bobl ifanc yn cystadlu – hyd yn oed yn y prif gystadlaethau agored. Roedd 47 wedi danfon eu henwau i fewn i gystadlu dan 12, dros 30 dan 125 a deg parti cerdd dant. Mae'n dangos cystal y mae'r traddodiad cerdd dant yn ffynnu'r dyddiau hyn."
Bu Leah'n gweithio'n galed yn hyfforddi unigolion a phartïon i gystadlu yn yr yl.
"Mae na domen o bobl wedi bod yn dod draw i'r t i ymarfer. Dwi ddim yn siwr iawn faint. Mae na 12 i 15 ohonynt. Wedyn dwi'n arwain y côr newydd, Lleisiau'r Nant, sydd wedi ffurfio i gystadlu am y tro cyntaf."
Talodd Leah deyrnged i'r gwirfoddolwyr eraill fu'n gweithio'n ddiwyd.
"Pwyllgor gwaith y doniau oedd gennym gyda pawb yn cyfrannu yn ei faes ei hun.
"Bu'r gefnogaeth leol yn anhygoel ac mi gawsom ni lot o hwyl yn trefnu, paratoi a chodi arian. Dolig diwethaf buom yn canu carolau tu allan i Morrisons yn Ninbych ac mae na deimlad dylem fynd yn ôl eto i ddweud diolch am y gefnogaeth ac i roi rhywbeth yn ôl.
"Capten llong oeddwn i ar long oedd yn hwylio'n braf," meddai.
Mae'n edrych ymlaen i'r yl Gerdd Dant ddatblygu a ffynnu yn y blynyddoedd nesaf.
"Nid chwaer dlawd yw'r yl ond chwaer hyderus sy'n sefyll ar ei thraed ei hun. Mae'n symud o'r de i'r gogledd am yn ail a be sy'n dda yw'r brwdfrydedd lleol mae'n ei greu. Eleni mae na barti o athrawon wedi ffurfio i gystadlu, mae na ysgolion yn cystadlu lle efallai fuasai ddim disgwyl iddynt wneud hynny. Mae gosodwyr newydd a chyfeilyddion newydd yn dod i'r amlwg. Mae pawb eisiau bod yn rhan o'r bwrlwm ac mae hynny'n beth da iawn," meddai.
Yn wreiddiol o Rosmeirch, ger Llangefni mae Leah ac Eifion, ei gr, wedi ymgartrefu yn Nyffryn Clwyd ers dros 25 mlynedd bellach.
Yn enwog am ei llais godidog a'i pherfformiadau ar deledu ac mewn cyngherddau, mae Leah bellach yn canolbwyntio ar hyfforddi a beirniadu mewn eisteddfodau bach a mawr.
A hithau'n fam i bedwar o blant, Angharad, Elysteg, Ynyr a Rhys, gadawodd Leah ei swydd fel athrawes yn Ysgol Twm o'r Nant, Dinbych, ar ôl 14 mlynedd ar ddiwedd tymor yr haf. Cychwynnodd ar swydd newydd fel Athrawes Fro yn Sir Ddinbych ym mis Medi.